Corrado Lanciával, aki kétszeresen is sógora lett, miután egymás testvérét vették feleségül, együtt léptek be a hadseregbe. Pedro herceg, a későbbi III. Péter, majd II. Jakab később II. Frigyes szicíliai király szolgálatában aratta tengeri győzelmeit az Anjou-flotta fölött. 1282-ig nem vett részt az afrikai és szicíliai hadjáratokban, ez év őszén érkezett Szicíliába. A szicíliai és aragóniai flotta parancsnokává 1283. április 20-án nevezték ki a király természetes fia, Jaime Peréz helyett. Ekkor kapcsolódott be a Szicíliai vecsernye utáni hadjáratba az Anjouk ellen. Megszervezte Szicília és a calabriai aragóniai hídfő védelmét, májusban pedig már Konstancia királyné és Jakab infáns tanácsadója volt. A következő években Szicíliában is kapott birtokadományokat.